open-index/open-wikipedia-markdown huggingface dataset:
ภาษาโบโด

**ภาษาโบโด** หรือ **ภาษาโบโร** (बर'/बड़ो, ) จัดอยู่ในตระกูลภาษาย่อยทิเบต-พม่า พูดโดยชาวโบโดที่อยู่ทางตะวันออกเฉียงเหนือของอินเดียและเนปาล เคยเขียนด้วยอักษรละติน ปัจจุบันเขียนด้วยอักษรเทวนาครี

## การจัดจำแนกและภาษาที่เกี่ยวข้อง
ภาษาโบโดเป็นภาษาในตระกูลภาษาจีน-ทิเบต มีความใกล้เคียงกับภาษาดีมาซาในอัสสัม และภาษากาโรในรัฐเมฆาลัย และใกล้เคียงกับภาษากอกบอรอกในรัฐตรีปุระ

## ประวัติ
thumb|left|ระบำของชาวโบโด
หลังจากมีการจัดตั้งองค์กรโบโดขึ้นใน พ.ศ. 2456 ได้มีการนำภาษานี้ไปเป็นสื่อในระดับมัธยมศึกษา และเป็นภาษาราชการร่วมของรัฐอัสสัม และมีการเปิดสอนรายวิชาด้วยภาษาโบโดในมหาวิทยาลัยคุวนตีใน พ.ศ. 2539 ภาษาโบโดยังมีหนังสือเกี่ยวกับกวีนิพนธ์ ละคร เรื่องสั้น นิยาย ชีวประวัติ หนังสือนำเที่ยว และหนังสือสำหรับเด็ก ภาษาที่ใช้ในชีวิตประจำวันจะได้รับอิทธิพลจากภาษาข้างเคียงเช่น ภาษาเบงกอล 

## ระบบการเขียน
การเขียนภาษาโบโดอย่างเป็นทางการใช้อักษรเทวนาครี แม้ว่าจะเคยใช้อักษรละตินและอักษรอัสสัมเป็นเวลานาน  นักวิจัยบางคนกล่าวว่าภาษานี้เคยมีอักษรเป็นของตนเองแต่สูญหายไปแล้ว เรียกอักษรเดโอได

## อ้างอิง

## ข้อมูล

* 
* 
* 
* 
*Perumalsamy, P (2016) *Bodo* in 'Linguistic Survey of India: West Bengal Volume, Part-I' New Delhi: Office of the Registrar General India https://www.censusindia.gov.in/2011-documents/lsi/lsi_wb/4%20INTRODUCTION&REPORTS.pdf
* 
* 
*

## แหล่งข้อมูลอื่น

* Boro language
* Bodo computing resources at TDIL
* Language Information Service – India
* Linguistic Survey of India West Bengal VolumeI https://www.censusindia.gov.in/2011-documents/lsi/lsi_wb/4%20INTRODUCTION&REPORTS.pdf

บโโด
บโโด
ภาษาบูฮิด

**ภาษาบูฮิด** เป็นภาษาที่พูดโดยชาวมังยัน ในจังหวัดมินโดโร ฟิลิปปินส์ แบ่งเป็นสำเนียงตะวันออกและตะวันตก มีตัวอักษรเป็นของตนเองคืออักษรบูฮิด
บูฮิด
เจ้าจอมมารดาวาด ในรัชกาลที่ 5

thumb|พระนมปริก
**เจ้าจอมมารดาวาด** (บางแห่งสะกดว่า **วาศ**) เป็นบาทบริจาริกาในพระบาทสมเด็จพระจุลจอมเกล้าเจ้าอยู่หัว เป็นธิดาคนที่ 3 ของนายเสถียรรักษา (เที่ยง) คหบดีเชื้อสายรามัญ กับพระนมปริก (ธิดาพระยาอิศรานุภาพ (ขุนเณรน้อย) กับนางขำ) พระนมเอกในพระบาทสมเด็จพระจุลจอมเกล้าเจ้าอยู่หัว

เจ้าจอมมารดาวาด มีพระเจ้าลูกยาเธอ 1 พระองค์ คือ พระเจ้าบรมวงศ์เธอ กรมพระกำแพงเพชรอัครโยธิน

## อสัญกรรม
เจ้าจอมมารดาวาดป่วยเรื้อรังมานาน ถึงแก่อสัญกรรมเมื่อวันที่ 20 สิงหาคม พ.ศ. 2461 เวลาเที่ยงคืน ณ ตำหนักในวังของพระเจ้าบรมวงศ์เธอ กรมพระกำแพงเพชรอัครโยธิน (ขณะยังดำรงพระยศเป็นพระเจ้าน้องยาเธอ กรมขุน) สิริอายุได้ 59 ปี วันต่อมา เวลา 17:00 น. สมเด็จพระเจ้าบรมวงศ์เธอ เจ้าฟ้าภาณุรังษีสว่างวงศ์ กรมพระยาภาณุพันธุวงศ์วรเดช เสด็จมาประทานน้ำหลวงอาบศพ เจ้าพนักงานนำศพลงลองใน ตั้งบนชั้นรอง 2 ชั้น ประกอบโกศแปดเหลี่ยม ตั้งฉัตรเบญจา พระพิธีธรรมสวดพระอภิธรรม 1 เดือน

## เครื่องราชอิสริยาภรณ์

## อ้างอิง
; เชิงอรรถ

; บรรณานุกรม

* 
* 
* 

หมวดหมู่:พระภรรยาในรัชกาลที่ 5
หมวดหมู่:ชาวไทยเชื้อสายมอญ
วาด
หมวดหมู่:ผู้ได้รับเครื่องราชอิสริยาภรณ์ ท.จ.ว. (ฝ่ายใน)
หมวดหมู่:ผู้ได้รับเหรียญรัตนาภรณ์ จ.ป.ร.2‎
หมวดหมู่:สกุลสุรคุปต์
หมวดหมู่:บุคคลจากเขตธนบุรี
จังหวัดลิมบืร์ค (ค.ศ. 1815–1839)

**จังหวัดลิมบืร์ค** () เป็นจังหวัดหนึ่งในอดีตสหราชอาณาจักรเนเธอร์แลนด์ จังหวัดนี้ดำรงอยู่ระหว่างการดำรงอยู่ของสหราชอาณาจักรเนเธอร์แลนด์ คือตั้งแต่ ค.ศ. 1815 จนถึง ค.ศ. 1839 เมื่อพระเจ้าวิลเลิมที่ 1 แห่งเนเธอร์แลนด์ ได้ลงนามในสนธิสัญญาลอนดอน ใน ค.ศ. 1839 จังหวัดนี้ก็ถูกแบ่งออก ส่วนหนึ่งตกเป็นของประเทศเบลเยียม และอีกส่วนเป็นของประเทศเนเธอร์แลนด์

## ดูเพิ่ม
* จังหวัดลิมเบิร์ก (เนเธอร์แลนด์) จังหวัดทางตะวันออกเฉียงใต้ของประเทศเนเธอร์แลนด์
* จังหวัดลิมเบิร์ก (เบลเยียม) จังหวัดทางตะวันออกของประเทศเบลเยียม

หมวดหมู่:สิ้นสุดในปี พ.ศ. 2382
หมวดหมู่:รัฐสิ้นสภาพในประเทศเนเธอร์แลนด์
หมวดหมู่:รัฐและดินแดนที่ก่อตั้งในปี พ.ศ. 2358
หมวดหมู่:สิ้นสุดในปี พ.ศ. 2482
ฮิปโปกริฟฟ์

thumb
**ฮิปโปกริฟฟ์** (Hippogriff) เป็นสัตว์วิเศษครึ่งนกครึ่งม้า หัวเป็นนกอินทรี ตัวเป็นม้า เป็นสัตว์ในตำนานทางทวีปยุโรป มีปรากฏในเรื่อง แฮร์รี่ พอตเตอร์กับนักโทษแห่งอัซคาบันซึ่งกล่าวไว้ว่าฮิปโปกริฟฟฟ์เป็นสัตว์ที่เย่อหยิ่งไม่ยอมให้ใครดูถูก บ้างตำนานบอกว่ากริฟฟอนและม้าและอินทรีผสมกันเป็นฮิปโปกริฟฟ์

ฮิปโปกริฟฟ์เริ่มเป็นที่รู้จักในวงกว้างจากเรื่องแฮร์รี่ พอตเตอร์กับนักโทษแห่งอัซคาบัน

หมวดหมู่:สัตว์ในนิยาย
ภาษากาโย

**ภาษากาโย** เป็นภาษาที่มีผู้พูดราว 180,000 คน (พ.ศ. 2532)  ในเขตภูเขาของสุมาตราเหนือ รอบๆ ตาเกโงน เก็นเต็ง และ โลโกน ประเทศอินโดนีเซีย อยู่ในกลุ่มมาลาโย-โพลีเนเซียตะวันตก ตระกูลออสโตรนีเซียน  แต่ไม่ใกล้เคียงกับภาษาในกลุ่มเท่าใดนัก

 
กาโย
ฆาบิเอร์ มัสเชราโน

**ฆาบิเอร์ อาเรฆันโด มัสเชราโน** (, , ; เกิด 8 มิถุนายน ค.ศ. 1984) เป็นผู้ฝึกสอนทีมฟุตบอลและอดีตนักฟุตบอลชาวอาร์เจนตินา เคยลงเล่นในตำแหน่งเซ็นเตอร์แบ็ก และกองกลางตัวรับ ปัจจุบันเป็นผู้จัดการทีมของอินเตอร์ไมแอมี สโมสรในเมเจอร์ลีกซอกเกอร์

## อ้างอิง

## แหล่งข้อมูลอื่น
*หน้าข้อมูลส่วนตัว จากเว็บไซต์สโมสรฟุตบอลบาร์เซโลนา
*
*
*
*
*
*

หมวดหมู่:นักฟุตบอลชาวอาร์เจนตินา
หมวดหมู่:ชาวอาร์เจนตินาเชื้อสายอิตาลี
หมวดหมู่:บุคคลจากซานโลเรนโซ
หมวดหมู่:นักฟุตบอลทีมชาติอาร์เจนตินา
หมวดหมู่:ผู้เล่นสโมสรฟุตบอลเวสต์แฮมยูไนเต็ด
หมวดหมู่:ผู้เล่นเอสตูดิอันเตส เด ลา ปลาตา
หมวดหมู่:ผู้เล่นสโมสรฟุตบอลลิเวอร์พูล
หมวดหมู่:ผู้เล่นในฟุตบอลโลก 2006
หมวดหมู่:ผู้เล่นในฟุตบอลโลก 2010
หมวดหมู่:ผู้เล่นสโมสรฟุตบอลบาร์เซโลนา
หมวดหมู่:ผู้เล่นในพรีเมียร์ลีก
หมวดหมู่:ผู้เล่นในลาลิกา
หมวดหมู่:นักฟุตบอลต่างชาติในลีกสเปน
หมวดหมู่:นักฟุตบอลในโอลิมปิกฤดูร้อน 2004
หมวดหมู่:นักฟุตบอลในโอลิมปิกฤดูร้อน 2008
หมวดหมู่:กองกลางฟุตบอล
หมวดหมู่:ชาวอิตาลีเชื้อสายอาร์เจนตินา
หมวดหมู่:ผู้เล่นในฟุตบอลโลก 2014
หมวดหมู่:ผู้เล่นในโกปาอาเมริกา 2015
หมวดหมู่:ผู้เล่นในฟุตบอลโลก 2018
หมวดหมู่:ผู้เล่นในชุดชนะเลิศยูฟ่าแชมเปียนส์ลีก
สี่สหายผจญภัย

**สี่สหายผจญภัย** เป็นวรรณกรรมแปล ที่เขียนโดย อีนิด ไบลตัน ซึ่งเรื่องนี้พิมพ์ขึ้นครั้งแรกในปี พ.ศ. 2487 และพิมพ์ครั้งแรกเสร็จ (นับเล่มสุดท้ายในชุด) เมื่อปี  พ.ศ. 2498 เรื่องสี่สหายผจญภัยได้รับการตีพิมพ์ครั้งแรกเป็นภาษาไทยเมื่อพ.ศ. 2550 โดยสำนักพิมพ์นานมีบุ๊คส์ยังรีดดิ้ง และยังถูกนำไปทำรายการโทรทัศน์อีกด้วย

## ตัวละคร
### ตัวละครหลัก
ในหนังสือชุดนี้ตัวละครหลัก คือ
* แจ๊ค () พี่ชายของลูซี-แอนน์
* ฟิลิป () พี่ชายของไดนาห์
* ลูซี-แอนน์ () น้องสาวของแจ๊ค
* ไดนาห์ () น้องสาวของฟิลิป
* กีกิ () นกกระตั้ว สัตว์เลี้ยงของแจ๊ค
### ตัวละครรอง
ในเรื่องนี้ได้แก่
* มิสซิส แมนเนอริง () แม่ของฟิลิปกับไดนาห์
* บิล คันนิงแฮม () ตำรวจคนสนิทของเด็กทั้งสี่

## หนังสือ
### รายชื่อหนังสือ
มีทั้งหมดแปดเล่ม ได้แก่
# สี่สหายผจญภัยอุโมงค์ลับใต้ทะเล
# สี่สหายผจญภัยปราสาทร้าง
# สี่สหายผจญภัยหุบเขามรณะ
# สี่สหายผจญภัยกลางทะเลลึก
# สี่สหายผจญภัยภูเขาทมิฬ
# สี่สหายผจญภัยเกาะมหาสมบัติ
# สี่สหายผจญภัยละครสัตว์อันตราย
# สี่สหายผจญภัยแม่น้ำมหาภัย
ที่จริงแล้ว อีนิด ไบลตันวางแผนที่จะจบชุดไว้ที่เล่ม 6 แต่ด้วยการเรียกร้องให้เธอเขียนต่อจากคนที่ชอบอ่านหนังสือของเธอ เธอจึงเขียนเพิ่มอีก 2 เล่มนั้นก็คือ สี่สหายผจญภัยละครสัตว์อันตราย กับ แม่น้ำมหาภัย

### ปีที่พิมพ์
:**ใน[[สหราชอาณาจักร]]**
:หนังสือชุด สี่สหายผจญภัย พิมพ์ครั้งแรกในสหราชอาณาจักร ตามปีดังนี้คือ
* สี่สหายผจญภัยอุโมงค์ลับใต้ทะเล **:** พ.ศ. 2487
* สี่สหายผจญภัยปราสาทร้าง **:** พ.ศ. 2489 
* สี่สหายผจญภัยหุบเขามรณะ **:** พ.ศ. 2490
* สี่สหายผจญภัยกลางทะเลลึก **:** พ.ศ. 2491 
* สี่สหายผจญภัยภูเขาทมิฬ **:** พ.ศ. 2492
* สี่สหายผจญภัยเกาะมหาสมบัติ **:** พ.ศ. 2493
* สี่สหายผจญภัยละครสัตว์อันตราย **:** พ.ศ. 2495 
* สี่สหายผจญภัยแม่น้ำมหาภัย **:** พ.ศ. 2498 
:
:**ใน[[ประเทศไทย]]**
: แปลโดย ปิยะภา พิมพ์ตามปีดังนี้คือ
* สี่สหายผจญภัยอุโมงค์ลับใต้ทะเล **:** พ.ศ. 2550  เดือน เมษายน
* สี่สหายผจญภัยปราสาทร้าง  **:** พ.ศ. 2550  เดือน เมษายน
* สี่สหายผจญภัยหุบเขามรณะ **:** พ.ศ. 2550  เดือน มิถุนายน
* สี่สหายผจญภัยกลางทะเลลึก **:** พ.ศ. 2550  เดือน กรกฎาคม

### ชื่อภาษาอังกฤษ
เรียงตามลำดับหนังสือที่พิมพ์ออกมา
* The Island of Adventure 
* The Castle of Adventure 
* The Valley of Adventure  
* The Sea of Adventure 
* The Mountain of Adventure 
* The Ship of Adventure  
* The Circus of Adventure 
* The River of Adventure  

## อ้างอิง
* อีนิด ไบลตัน. **The Mountain of Adventure**. พ.ศ. 2492; Macmillan Children's Books Publishing.
* อีนิด ไบลตัน. สี่สหายผจญภัยปราสาทร้าง.พ.ศ. 2550; สำนักพิมพ์ นานมีบุ๊คส์ยังรีดดิ้ง
* http://www.nanmeebooks.com/book/online_cat1_detail.php?bid=1624&isbn=7146-07-3 

## ดูเพิ่ม
* อีนิด ไบลตัน

## แหล่งข้อมูลอื่น
* http://www.navrang.com/?Page=Categories&ID=30 

หมวดหมู่:งานเขียนของอีนิด ไบลตัน
หมวดหมู่:วรรณกรรมเยาวชน
หมวดหมู่:วรรณกรรมแปล
หมวดหมู่:อีนิด ไบลตัน
ฟุตบอลทีมชาติโอมาน

**ฟุตบอลทีมชาติโอมาน** () เป็นทีมฟุตบอลตัวแทนจากประเทศโอมาน อยู่ภายใต้การดูแลของสมาคมฟุตบอลโอมาน ทีมชาติโอมานยังไม่มีผลงานในระดับโลก สำหรับในระดับภูมิภาคเอเชีย ทีมชาติโอมานได้ร่วมเล่นในเอเชียนคัพ 5 ครั้งในปี 2004, 2007, 2019, 2023, 2027

## ผลงาน
### [[ฟุตบอลโลก]]
* 1930 ถึง 1982 - ไม่ได้เข้าร่วม
* 1986 ถึง 2022 - ไม่ผ่านรอบคัดเลือก

### [[เอเชียนคัพ]]
* 1956 ถึง 1980 - ไม่ได้เข้าร่วม
* 1984 - ไม่ผ่านรอบคัดเลือก
* 1988 - ไม่ได้เข้าร่วม
* 1992 ถึง 2000 - ไม่ผ่านรอบคัดเลือก
* 2004 - รอบแรก
* 2007 - รอบแรก
* 2019 - รอบ 16 ทีมสุดท้าย
* 2023 - รอบแรก
* 2027 - *ยังไม่แข่งขัน*

## อดีตผู้เล่นคนสำคัญ
* อะลี อัลฮับซี

## อ้างอิง

## แหล่งข้อมูลอื่น

*เว็บไซต์ทางการของสมาคมฟุตบอลโอมาน
*Oman national football team FIFA.com
*Oman national football team – Football-Lineups
*Oman national football team – NATIONAL FOOTBALL TEAMS

โอมาน
หมวดหมู่:ฟุตบอลในประเทศโอมาน
อำเภอพรานกระต่าย

**พรานกระต่าย** เป็นอำเภอหนึ่งของจังหวัดกำแพงเพชร

## ตำนานพรานกระต่าย
จากคำบอกเล่าที่เล่าต่อกันมาว่า มีชายคนหนึ่งมีอาชีพในทางล่าสัตว์ ตั้งนิวาสสถานอยู่บริเวณเมืองพาน ได้ออกป่ามาล่าสัตว์ถึงบริเวณที่ราบลุ่มแถววัดโพธิ์ปัจจุบัน เพราะบริเวณนี้มีน้ำอุดม หญ้าและต้นไม้ขึ้นเขียวชะอุ่มตลอดปี พวกสัตว์ต่าง ๆ ชอบมาอาศัยหากินอยู่บริเวณนี้ บังเอิญได้พบกระต่ายตัวหนึ่งมีขนเป็นสีเหลืองเข้ม เหมือนสีทองสวยงามมากจึงไล่จับ กระต่ายตัวนั้นได้วิ่งหลบหายไปในพุ่มไม้ที่ขึ้นรกแห่งหนึ่ง ค้นหาเท่าไรก็ไม่พบจึงกลับไปบอกพวกญาติพี่น้องให้ทราบ ทุกคนต่างก็อยากได้กระต่ายตัวนั้นเพื่อนำไปเลี้ยงเพราะเป็นของแปลก ไม่เคยเห็นมาก่อน จึงพากันมาดักดูกระต่ายตัวนั้น เมื่อพบแล้วก็พากันไล่จับแต่กระต่ายก็วิ่งหลบเข้าพุ่มไม้หายไปทุกที จึงช่วยกันถาง พุ่มไม้นั้นออกก็พบว่าบริเวณนั้นเป็นเตาถลุงเหล็กเก่า มีโพรงมีบ่อ หลายแห่ง จึงรู้ว่ากระต่ายต้องอยู่ในโพรงนั้นแน่นอน แต่ไม่อาจขุดหาได้จึงได้แต่นั่งเฝ้าปากโพรงไว้รอให้ กระต่ายออกจากโพรงแล้วจะจับ แต่รอเท่าไรกระต่ายก็ไม่โผล่ออกมาให้เห็นอีกเลย จึงกลับไปอพยพครอบ
ครัวมาตั้งรกรากอยู่ที่บริเวณนั้นเลย เพราะนอกจากจะมีความหวังในกระต่ายตัวนั้นแล้ว ยังเห็นว่าบริเวณนั้น เป็นที่ลุ่มดีเหมาะสำหรับจะปลูกข้าวเลี้ยงชีพได้ ด้วยมีน้ำไหลออกจากโพรงของเตาถลุงแห่งหนึ่งตลอดเวลา ทั้งสัตว์ป่าก็ชุกชุมสามารถล่ามาเลี้ยงชีพได้ อีกอย่างก็ได้มาตั้งรกรากเป็นการถาวรแล้วจึงได้แผ้วถางที่ทำมาหากินจนเป็นทุ่งโล่งขึ้นเรื่อยๆ และสืบเชื้อสายเผ่าพันธุ์มาจนเป็นชุมชนใหญ่ ส่วนเตาถลุงและบ่อเหล็ก ที่เป็นต้นตำนานของท้องที่นั้น ชาวบ้านเรียกว่า ถ้ำกระต่ายทอง เรื่อยมา

## ที่ตั้งและอาณาเขต
อำเภอพรานกระต่ายตั้งอยู่ทางทิศเหนือสุดของจังหวัด มีอาณาเขตติดต่อกับเขตการปกครองข้างเคียง ดังนี้
* **ทิศเหนือ** ติดต่อกับอำเภอเมืองตาก (จังหวัดตาก) และอำเภอบ้านด่านลานหอย (จังหวัดสุโขทัย)
* **ทิศตะวันออก** ติดต่อกับอำเภอคีรีมาศ (จังหวัดสุโขทัย) และอำเภอลานกระบือ
* **ทิศใต้** ติดต่อกับอำเภอไทรงามและอำเภอเมืองกำแพงเพชร
* **ทิศตะวันตก** ติดต่อกับอำเภอโกสัมพีนคร และอำเภอเมืองตาก (จังหวัดตาก)

## การแบ่งเขตการปกครอง
### การปกครองส่วนภูมิภาค
อำเภอพรานกระต่ายแบ่งเขตการปกครองย่อยออกเป็น 10 ตำบล 116 หมู่บ้าน ได้แก่

### การปกครองส่วนท้องถิ่น
ท้องที่อำเภอพรานกระต่ายประกอบด้วยองค์กรปกครองส่วนท้องถิ่น 11 แห่ง ได้แก่
* **[[เทศบาลตำบลพรานกระต่าย]]** ครอบคลุมพื้นที่บางส่วนของตำบลพรานกระต่ายและตำบลถ้ำกระต่ายทอง
* **เทศบาลตำบลบ้านพราน** ครอบคลุมพื้นที่ตำบลพรานกระต่าย (นอกเขตเทศบาลตำบลพรานกระต่าย)
* **เทศบาลตำบลคลองพิไกร** ครอบคลุมพื้นที่ตำบลคลองพิไกรทั้งตำบล
* **เทศบาลตำบลเขาคีริส** ครอบคลุมพื้นที่ตำบลเขาคีริสทั้งตำบล
* **องค์การบริหารส่วนตำบลหนองหัววัว** ครอบคลุมพื้นที่ตำบลหนองหัววัวทั้งตำบล
* **องค์การบริหารส่วนตำบลท่าไม้** ครอบคลุมพื้นที่ตำบลท่าไม้ทั้งตำบล
* **องค์การบริหารส่วนตำบลวังควง** ครอบคลุมพื้นที่ตำบลวังควงทั้งตำบล
* **องค์การบริหารส่วนตำบลวังตะแบก** ครอบคลุมพื้นที่ตำบลวังตะแบกทั้งตำบล
* **องค์การบริหารส่วนตำบลคุยบ้านโอง** ครอบคลุมพื้นที่ตำบลคุยบ้านโองทั้งตำบล
* **องค์การบริหารส่วนตำบลถ้ำกระต่ายทอง** ครอบคลุมพื้นที่ตำบลถ้ำกระต่ายทอง (นอกเขตเทศบาลตำบลพรานกระต่าย)
* **องค์การบริหารส่วนตำบลห้วยยั้ง** ครอบคลุมพื้นที่ตำบลห้วยยั้งทั้งตำบล

พรานกระต่าย
มิตช์ แรปป์

**มิตช์ แรปป์** (Mitch Rapp) เป็นชื่อของตัวละครนำในนวนิยายซีรีส์ขายดีของ วินซ์ ฟลินน์ (Vince Flynn)เรื่อง นักฆ่าซีไอเอ(Consent to Kill) นวนิยายตื่นเต้นแนวสายลับ ต่อต้านผู้ก่อการร้าย ซึ่งเป็นหนึ่งในหลายตอนที่เป็นผลงานเขียนของเขา ปัจจุบันมีผลงานซีรีส์นี้อยู่ 7 เรื่อง และกำลังเขียนอีก 1 เรื่อง

หมวดหมู่:ตัวละครชาวอเมริกัน
หมวดหมู่:ตัวละครที่เป็นผู้ทำตัวเป็นศาลเตี้ย
หมวดหมู่:ตัวละครที่เป็นเจ้าหน้าที่สำนักข่าวกรองกลาง
หมวดหมู่:ตัวละครที่เป็นนักคราฟมากา
หมวดหมู่:ตัวละครที่เป็นนักบราซิลเลียนยิวยิตสู
หมวดหมู่:ตัวละครที่เป็นนักต่อสู้แบบผสม
หมวดหมู่:ตัวละครที่เป็นสายลับชาวอเมริกัน
ทองสุข สัมปหังสิต

**ทองสุข สัมปหังสิต** (เกิด 3 เมษายน พ.ศ. 2496) อดีตผู้ฝึกสอนทีมการไฟฟ้าส่วนภูมิภาค และยังเคยคุมทีมชาติไทยชุดอายุไม่เกิน 23ปี ในซีเกมส์ ตั้งแต่ปี พ.ศ. 2550 ถึง พ.ศ. 2551 ปัจจุบันเป็นที่ปรึกษาให้กับ สโมสรฟุตบอลเอสทีเค เมืองนนท์ ในไทยลีก 3

ทองสุข สัมปหังสิต จบการศึกษาจาก สถาบันราชภัฏสวนสุนันทา (มหาวิทยาลัยราชภัฏสวนสุนันทาในปัจจุบัน) คณะพลศึกษา ปัจจุบัน เป็นอาจารย์คณะพลศึกษา มหาวิทยาลัยศรีนครินทรวิโรฒ ประสานมิตร ปัจจุบันสมรสแล้วมีลูกชาย 1 คน คือ วราภพ สัมปหังสิต ซึ่งเป็นนักกีฬา เบสบอล ทีมชาติไทย

## เกียรติยศ
### หัวหน้าผู้ฝึกสอน
ทีมชาติไทยรุ่นอายุไม่เกิน 23 ปี
ซีเกมส์ 2007 - Gold Medalist **เหรียญทอง**

## อ้างอิง

หมวดหมู่:ผู้จัดการทีมฟุตบอลชาวไทย
หมวดหมู่:บุคคลจากมหาวิทยาลัยราชภัฏสวนสุนันทา
หมวดหมู่:นักฟุตบอลชาวไทย
หมวดหมู่:ผู้จัดการทีมสโมสรฟุตบอลบุรีรัมย์ ยูไนเต็ด
ท่าอากาศยานมาดริด-บาราฆัส

**ท่าอากาศยานอาโดลโฟ ซัวเรซ มาดริด-บาราฆัส** () หรือที่โดยทั่วไปรู้จักกันในชื่อ **ท่าอากาศยานมาดริด-บาราฆัส** () ตั้งอยู่ที่กรุงมาดริด ประเทศสเปน เปิดให้บริการมาตั้งแต่ปี พ.ศ. 2471 รองรับการเป็นประตูสำคัญในการเข้าออกประเทศของสเปนและภูมิภาคยุโรป นอกจากนี้ยังเป็นท่าอากาศยานหลักของไอบีเรีย, แอร์นอสทรัม และแอร์ยูโรปา

เมื่อวันที่ 30 ธันวาคม พ.ศ. 2548 เกิดเหตุระเบิดขึ้นที่อาคารจอดรถที่ติดกับอาคารผู้โดยสาร 4 ทำให้มีผู้เสียชีวิต 2 คน และบาดเจ็บอีก 26 คน

## อาคารผู้โดยสาร และสายการบิน
### อาคารผู้โดยสาร 1
214px|thumb|right|Terminal T4
* กาตาร์แอร์เวย์
* การบินไทย
* โกเรียนแอร์
* คอนดอร์แอร์ไลน์
* คอมตอเนนตัล แอร์ไลน์
* คิวบานา เดอ เอวิเอชั่น
* เคแอลเอ็ม
* ซานตาบาร์บาราแอร์ไลน์
* เดลต้า แอร์ไลน์
* ตูนิสแอร์
* ทรานส์เอเวีย
* นอร์เวเจียนแอร์ชัตเทิล
* บราโวแอร์คองโก ให้บริการโดย บราโวแอร์ไลน์
* บลูแอร์
* บัลแกเรียแอร์
* ปลูนา
* โปรตูกาเลียแอร์ไลน์
* มายแอร์
* เมริเดียนา
* เยอรมันวิงส์
* ไรอันแอร์
* ล็อตโปลิชแอร์ไลน์
* ลุฟต์ฮันซา
* วินด์เจ็ต
* สแกนดิเนเวียนแอร์ไลน์ซิสเต็ม
* สมาร์ตวิงส์
* สวิสอินเตอร์เนชั่นเนล
* อัลอิตาเลีย
** อัลอิตาเลีย เอกซ์เพรส
* อีซีย์เจ็ต
* แอร์โคเม็ต
* แอร์ไชน่า
* แอร์ทรานแซ็ต
* แอร์ฟรานซ์
** แอร์ฟรานซ์ ให้บริการโดย ซิตีเจ็ต
** แอร์ฟรานซ์ ให้บริการโดย บริตแอร์
** แอร์ฟรานซ์ ให้บริการโดย เรจินัล
* แอร์มอลตา
* แอร์ยูโรปา
* แอร์ลินกัส
* แอร์อิตาลี
* แอโรเซอร์
* แอโรเม็กซิโก
* แอโรไลน์อาร์เจนตินา
* ไอซ์แลนด์แอร์

### อาคารผู้โดยสาร 2
* ตัปปูร์ตูกัล
* แอร์เบอร์ลิน
* แอร์ยูโนปา

### อาคารผู้โดยสาร 3
* ลากูนแอร์

### อาคารผู้โดยสาร 4
* เชคแอร์ไลน์
* ซีเรียอาหรับแอร์ไลน์
* เตอร์กิชแอร์ไลน์
* ทารอม
* บรัสเซลส์แอร์ไลน์
* บริติช แอร์เวย์
** บริติช แอร์เวย์ ให้บริการโดย บีเอซิตีฟลายเออร์
** บริติช แอร์เวย์ ให้บริการโดย จีบีแอร์เวย์
* ฟินน์แอร์
* ยูเครนอินเตอร์เนชั่นเนลแอร์ไลน์
* รอยัลจอร์แดเนียน
* รอยัลแอร์โมร็อก
** แอตลาสบลู
* รอสสิยา
* ลักซ์แอร์
* แลนแอร์ไลน์
** แลน เอกวาดอร์
** แลน เปรู
* วูเอลิงแอร์ไลน์
* อเมริกันแอร์ไลน์
* อียิปต์แอร์
* เอลอัล
* เอวิอองคา
* แอร์เซเนกัลอินเตอร์เนชั่นเนล
* แอร์อัลเจรี
* แอโรฟลอต
* โอลิมปิกแอร์ไลน์
* ไอบีเรีย และแอร์นอสทรัม
* ไอเบอร์เวิลด์

## อ้างอิง

## แหล่งข้อมูลอื่น

* เว็บไซต์ท่าอากาศยานมาดริดบาราฆัส

มาดริด
หมวดหมู่:สิ่งก่อสร้างในมาดริด
หมวดหมู่:ท่าอากาศยานที่ก่อตั้งในปี พ.ศ. 2474
เหงียน ถิ มิญ ทือ

thumb|250x250px
**เหงียน ถิ มิญ ทือ** () หรือ สื่อมวลชนเรียกว่า **มิญ ทือ** () นักร้องเพลงร็อกชาวเวียดนาม ซึ่งมาร้องเพลงไทยในประเทศไทย โดยมีผลงานอัลบั้มอินเฮ้าส์  1 (In House 1) ร่วมมือกับ "หมู มูซู" และ "เป้ วราวุฒิ"

เหงียน ถิ มิญ ทือ เป็นมิสยามาฮ่า เป็นพรีเซนเตอร์ให้กับรถจักรยานยนต์รุ่น Classico ของค่ายนี้ และยังเป็นนางแบบโฆษณาของ PepsiCo หรือเครื่องดื่มเป๊ปซี่ในเวียดนามอีกด้วย 

## ประวัติ
มิญ ทือ เริ่มจากการเริ่มหัดเล่นเปียโน ร้องเพลง แต่งเพลง พร้อมกับตระเวนร้องเพลงตามผับต่าง ๆ ขณะเดียวกันก็เป็นนักร้องประสานเสียงให้กับนักร้องยอดนิยม และได้เป็นศิลปินรับเชิญในงาน Miss Vietnam 2000 Concert จนออกอัลบั้มชุดแรกในปี 2548 เพลงแอมม็องเหว่ยโท () ซึ่งเป็นชื่อเดียวกับอัลบั้ม ได้รับการคัดเลือกให้เป็นเพลงประกอบภาพยนตร์ให้กับภาพยนตร์วัยรุ่นชื่อดัง เตวี้ยตเหญียตเด๊ย () 

ชื่อเสียงของ มิญ ทือ ในวงการเพลงเวียดนามถือว่าเป็นหนึ่งไม่เป็นรองใคร โดยวัดได้จากยอดขายอัลบั้มแรก และคิวการร้องเพลงของเธอแน่นมากๆ รวมทั้งเธอยังได้รับโอกาสในการเป็นนักร้องรับเชิญให้กับเวทีการแสดงระดับนานาชาติ Art Festival เมืองฟูกูโอกะ ประเทศญี่ปุ่น

มิญ ทือ เข้าร่วมการประกวดร้องเพลงทั้งในเวทีระดับภูมิภาคและระดับประเทศ โดยเฉพาะการประกวดร้องเพลงซาวมายเดี๋ยมแห่น () จัดโดยสถานีโทรทัศน์ VTV 3 เป็นเวทีการประกวดร้องเพลงที่ได้รับความนิยมมากที่สุดเมื่อปีที่ผ่านมา ปัจจุบันมิญ ทือ เป็นนักร้องหน้าใหม่ที่ได้รับการจับตามองมากที่สุดในเวียดนาม

## อ้างอิง

* ข่าวบันเทิง ผู้จัดการ 

## แหล่งข้อมูลอื่น
* มาแล้ว..'เหวียนมิงทือ' วี-ป็อปพันธุ์แรง!!  

หมวดหมู่:บุคคลที่เกิดในปี พ.ศ. 2526
หมวดหมู่:นักร้องหญิงชาวเวียดนาม
หมวดหมู่:บุคคลจากโฮจิมินห์ซิตี
แปรงสีฟัน

200px|thumb|right
**แปรงสีฟัน** เป็นอุปกรณ์ที่ใช้ทำความสะอาดฟัน ลักษณะเป็นด้ามให้จับและปลายข้างหนึ่งมีขนแปรง เพื่อใช้คู่กับ ยาสีฟัน เพื่อ ขัดถูฟัน

## ประวัติ
แปรงสีฟันเกิดขึ้นครั้งแรกประมาณ 3000-3500 ปีก่อนคริสตกาล โดยชาวบาบิโลนและชาวอียิปต์นำกิ่งไม้มาตีส่วนปลายให้แตกเป็นแล้วใช้ส่วนปลายมาขัดถูกับฟันเพื่อทำความสะอาดโดยมีการพบสิ่งของที่เกี่ยวข้องในสุสานของชาวอียิปต์โบราณ

แปรงสีฟันร่วมสมัยชิ้นแรกเกิดขึ้นในปี พ.ศ. 2313 (ค.ศ. 1770) โดยหนุ่มชาวอังกฤษชื่อ วิลเลียม แอดดิส (William Addis) ซึ่งเป็นนักโทษขณะนั้นได้ลองเก็บกระดูกชิ้นหนึ่งซึ่งเหลือจากอาหารเย็นของเขามาเจาะรูเล็ก ๆ เรียงเป็นแนวที่ปลายด้านหนึ่ง แล้วไปขอขนแปรงจากผู้คุมมาได้จำนวนหนึ่ง ตัดให้สั้นพอเหมาะแล้วยัดลงไปในรู ตรึงให้อยู่ด้วยกาว จึงเกิดเป็นแปรงสีฟันอันแรกของโลก พ.ศ. 2323 (ค.ศ. 1780) เมื่อเขาพ้นโทษออกจากคุก แอดดิสเริ่มธุรกิจผลิตแปรงสีฟัน ผลิตภัณฑ์ของเขาจนกระทั่งมีการประดิษฐ์ไนลอนขึ้นมาแทนที่และได้รับความนิยมจนถึงทุกวันนี้ 

## อ้างอิง

## ดูเพิ่ม
* ไหมขัดฟัน
* การแปรงฟัน

หมวดหมู่:ของใช้ในบ้าน
หมวดหมู่:ทันตแพทยศาสตร์
หมวดหมู่:สิ่งประดิษฐ์ของอังกฤษ
หมวดหมู่:สิ่งประดิษฐ์ของจีน
วิกิลีกส์

**วิกิลีกส์** () เป็นเว็บไซต์ที่นำข้อมูลเอกสารของรัฐบาลและบริษัท ซึ่งอนุญาตให้ผู้ใช้สามารถเผยแพร่ เพื่อการกล่าวหาได้ โดยไม่ถูกผลกระทบทางลบกลับจากองค์กรเหล่านั้น เว็บไซต์วิกิลีกส์อ้างว่าการส่งข้อความต่าง ๆ นั้นจะไม่สามารถถูกติดตามได้ ไม่ว่าจากใครก็ตาม

เว็บไซต์ทำงานโดยใช้รุ่นดัดแปลงของซอฟต์แวร์มีเดียวิกิ

## ประวัติ
ส่วนหนึ่งของเว็บไซต์พัฒนาโดยผู้คัดค้านรัฐบาลจีน
จากข้อมูลในเว็บไซต์ WikiLeaks เป้าหมายหลักของการเปิดโปงคือ กลุ่มประเทศอดีตสหภาพโซเวียต กลุ่มประเทศซับซาฮารา และประเทศในตะวันออกกลาง แต่พวกเขาก็คาดหวังให้เว็บไซต์ถูกใช้งานสำหรับข้อมูลที่รั่วไหลเกี่ยวกับรัฐบาลและบริษัทในประเทศตะวันตก

ในเดือนเมษายน พ.ศ. 2553 วิกิลีกส์ได้เผยแพร่ภาพวิดีโอที่ถูกบันทึกเมื่อวันที่ 12 กรกฎาคม พ.ศ. 2550 แสดงภาพการโจมตีทางอากาศต่อกรุงแบกแดดโดยกองทัพสหรัฐ ที่ทำให้มีพลเรือนชาวอิรักเสียชีวิตเป็นจำนวนมาก จากนั้นในเดือนกรกฎาคม ก็ได้เผยแพร่เอกสารลับที่ไม่เคยถูกเผยแพร่จำนวนมากกว่า 76,900 ฉบับ เกี่ยวกับปฏิบัติการของสหรัฐในอัฟกานิสถาน  และในเดือนตุลาคม ก็ได้เผยแพร่เอกสารลับกว่า 400,000 ฉบับเกี่ยวกับสงครามอิรัก

เมื่อปลายเดือนพฤศจิกายน 2553 ทางเว็บไซต์ได้เผยแพร่โทรเลขเอกสารลับและเอกสารปกปิดทางการทูต กว่า 100,000 หน้าของกระทรวงการต่างประเทศสหรัฐอเมริกา จนทำให้นางฮิลลารี คลินตัน รัฐมนตรีกระทรวงต่างประเทศสหรัฐได้ออกแถลงการณ์ประณาม ต่อมาในวันที่ 1 ธันวาคม 2553 ตำรวจสากลได้ออกหมายจับจูเลียน อาสซานจ์ ผู้ก่อตั้งเว็บไซต์ ในข้อหาเกี่ยวกับการล่วงละเมิดทางเพศ จากนั้นเว็บไซต์ได้ถูกแครกเกอร์โจมตีด้วย DDoS จนทำให้ผู้ให้บริการเซิร์ฟเวอร์ในสหรัฐอเมริกาได้ยกเลิก DNS ที่ชี้ไปยังโดเมนเนม WikiLeaks.org ด้วยข้ออ้างว่าถูกโจมตีอย่างหนัก   อย่างไรก็ตาม เว็บไซต์ก็ยังสามารถเข้าถึงได้ผ่านทางไอพีแอดเดรส และโดเมนสำรองที่จดทะเบียนในสวิตเซอร์แลนด์ 

ในเดือนมิถุนายน 2553 รัฐบาลไทยได้ทำการบล็อกการเข้าถึงเว็บไซต์นี้ เนื่องจากเผยแพร่เนื้อหาหมิ่นพระบรมเดชานุภาพฯแต่ในปัจจุบันสามารถเข้าเข้าถึงเว็บไซต์นี้ได้แล้ว

## อ้างอิง

## แหล่งข้อมูลอื่น

* WikiLeaks
* Mirror sites

หมวดหมู่:องค์การระหว่างประเทศ

หมวดหมู่:เอกสารลับ
หมวดหมู่:ความมั่นคงแห่งชาติ
หมวดหมู่:ฐานข้อมูลออนไลน์
หมวดหมู่:ชุมชนวิกิ
หมวดหมู่:เว็บไซต์มีเดียวิกิ
หมวดหมู่:การตรวจพิจารณาอินเทอร์เน็ต
หมวดหมู่:จารกรรม
หมวดหมู่:หน่วยเก็บถาวรออนไลน์
กติการะหว่างประเทศว่าด้วยสิทธิพลเมืองและสิทธิทางการเมือง

**กติการะหว่างประเทศว่าด้วยสิทธิพลเมืองและสิทธิทางการเมือง** () หรือ **ICCPR** เป็นสนธิสัญญาพหุภาคี ซึ่งสมัชชาใหญ่แห่งสหประชาชาติรับรองเมื่อวันที่ 16 ธันวาคม พ.ศ. 2509 และมีผลใช้บังคับเมื่อ 23 มีนาคม พ.ศ. 2519 สนธิสัญญานี้ให้คำมั่นสัญญาว่าภาคีจะเคารพสิทธิพลเมืองและสิทธิทางการเมืองของบุคคล ซึ่งรวมถึงสิทธิในชีวิต เสรีภาพในศาสนา เสรีภาพในการพูด เสรีภาพในการชุมนุม สิทธิเลือกตั้ง และสิทธิในการได้รับการพิจารณาความอย่างยุติธรรม จนถึงเดือนตุลาคม พ.ศ. 2552 กติการะหว่างประเทศนี้มีประเทศลงนาม 72 แห่งและภาคี 165 แห่ง

ICCPR เป็นส่วนหนึ่งของ "ร่างกฎหมายสิทธิมนุษยชนระหว่างประเทศ" ร่วมกับปฏิญญาสากลว่าด้วยสิทธิมนุษยชน (Universal Declaration of Human Rights หรือ UDHR) และกติการะหว่างประเทศว่าด้วยสิทธิทางเศรษฐกิจ สังคม และวัฒนธรรม (International Covenant on Economic, Social and Cultural Rights หรือ ICESCR)

กติการะหว่างประเทศว่าด้วยสิทธิพลเมืองและสิทธิทางการเมืองนี้ติดตามตรวจสอบโดยคณะกรรมาธิการสิทธิมนุษยชน (Human Rights Committee) (หน่วยงานต่างหากจากคณะมนตรีสิทธิมนุษยชนแห่งสหประชาชาติ (United Nations Human Rights Council) ซึ่งได้แทนที่ คณะกรรมการสิทธิมนุษยชนแห่งสหประชาชาติ (United Nations Commission on Human Rights) ภายใต้กฎบัตรสหประชาชาติใน พ.ศ. 2549) ซึ่งตั้งขึ้นอย่างถาวร เพื่อพิจารณารายงานตามกำหนดเวลา ที่ส่งเข้ามาโดยรัฐสมาชิกตามข้อตกลงในสนธิสัญญา สมาชิกของคณะกรรมาธิการสิทธิมนุษยชนนั้นจะคัดเลือกโดยรัฐสมาชิก แต่ไม่ได้เป็นตัวแทนของรัฐใด ๆ

ประเทศไทยเข้าเป็นภาคีของสนธิสัญญานี้โดยการภาคยานุวัติเมื่อวันที่ 29 ตุลาคม พ.ศ. 2539 และมีผลบังคับใช้กับไทยเมื่อวันที่ 29 มกราคม พ.ศ. 2540

## อ้างอิง

## ดูเพิ่ม
* สิทธิพลเมืองและสิทธิทางการเมือง

## แหล่งข้อมูลอื่น

* เอกสารกติกาฉบับสมบูรณ์  
* สุภัตรา ภูมิประภาส และกองบรรณาธิการมหาวิทยาลัยเที่ยงคืน, ''กติการะหว่างประเทศว่าด้วยสิทธิพลเมืองและสิทธิทางการเมือง'', มหาวิทยาลัยเที่ยงคืน

หมวดหมู่:กติการะหว่างประเทศ
หมวดหมู่:ตราสารสิทธิมนุษยชน
หมวดหมู่:สนธิสัญญาในคริสต์ศตวรรษที่ 20
หมวดหมู่:สนธิสัญญาด้านสิทธิมนุษยชน
หมวดหมู่:สหประชาชาติ
หมวดหมู่:สนธิสัญญาเกี่ยวข้องกับสวีเดน
อินบลู

**อินบลู** () เป็นอัลบั้มลำดับที่ 3 ของ เดอะ คอรร์ส ศิลปินกลุ่มจากประเทศไอร์แลนด์ ออกวางจำหน่ายในวันที่ 12 กันยายน พ.ศ. 2543ซึ่งเป็นอัลบั้มทำให้ เดอะ คอรร์ส เริ่มมีชื่อเสียงเป็นที่รู้จักในสหรัฐอเมริกา อัลบั้มนี้ได้บรรจุเพลงดังอย่าง "Breathless" ซิงเกิลอันดับ 1 ในชาร์ตซิงเกิลสหราชอาณาจักรของประเทศอังกฤษ รวมถึง "Radio" และ "At Your Side" ฉบับใหม่ โดยทางวงเคยแสดงทั้ง 2 เพลงในรายการ เอ็มทีวีอันพลักด์ เมื่อปี พ.ศ. 2542 มาก่อนแล้วในเวอร์ชันอคูสติก ยิ่งไปกว่านั้น "At Your Side" ยังถูกนำไปใช้เป็นเพลงประกอบในตัวอย่างภาพยนตร์เรื่อง  *เดอะฮอลลีเดย์* ซึ่งนำแสดงโดย เคต วินสเลต แคเมรอน ดิแอซ จู๊ด ลอว์ และแจ็ก แบล็ก (แต่ไม่ได้รับการบรรจุไว้ในอัลบั้มเพลงประกอบภาพยนตร์) นอกจากนี้ยังมี เรเบลฮาร์ต ("Rebel Heart") เพลงบรรเลงที่ถูกใช้เป็นเพลงประกอบของละครโทรทัศน์ทาง BBC ซึ่งมีชื่อเรื่องเดียวกับชื่อเพลงด้วย

*อินบลู* มียอดขายอัลบั้มเป็นอันดับ 1 ในประเทศอังกฤษ รวมถึงอีก 17 ประเทศทั่วโลก และอันดับที่ 21 ในอเมริกา (ข้อมูลเมื่อวันที่ 30 กันยายน ค.ศ. 2000) ต่อมาได้มีการออกอัลบั้มเวอร์ชันพิเศษ เปลี่ยนปกและเพิ่มเพลงใหม่ โดยใช้ชื่อว่า *อินบลูสเปเชียล*

## รายชื่อเพลง
### ฉบับปกติ
#"Breathless" – 3:28
#"Give Me A Reason" – 3:29
#"Somebody for Someone" – 4:00
#"Say" – 4:33
#"All The Love In The World" – 4:22
#"Radio" – 4:14
#"Irresistible" – 3:40
#"One Night" – 4:38
#"All in a Day" – 3:43
#"At Your Side" – 3:55
#"No More Cry" – 2:59
#"Rain" – 4:15
#"Give It All Up" – 3:28
#"Hurt Before" – 4:05
#"Rebel Heart" (เพลงบรรเลง) – 4:06
#*โบนัสแทร็ก - เฉพาะชุดที่ออกจำหน่ายในอเมริกาใต้
#"Una Noche" (ร้องร่วมกับ อเลฮานโดร แซนส์)
#"Judy" (ถูกบรรจุเป็นโบนัสแทร็กสำหรับชุดที่ออกจำหน่ายในออสเตรเลียด้วย)

### ฉบับพิเศษ
## สเปเชียลอีดิชัน
#"Breathless" – 3:28
#"Give Me A Reason" – 3:29
#"Somebody for Someone" (– 4:00
#"Say" – 4:33
#"All The Love In The World" – 4:22
#"Radio" – 4:14
#"Irresistible" – 3:40
#"One Night" – 4:38
#"All in a Day" – 3:43
#"At Your Side" – 3:55
#"No More Cry" – 2:59
#"Rain" – 4:15
#"Give It All Up" – 3:28
#"Hurt Before" – 4:05
#"Rebel Heart" (เพลงบรรเลง) – 4:06
#"Somebody for Someone" (เวอร์ชันอคูสติก) – 3:24
#"No More Cry" (เวอร์ชันอคูสติก) – 2:53
#"Radio" (เวอร์ชันอคูสติก) – 4:14
#"At your Side" (เวอร์ชันอคูสติก) – 3:50
#"Love in the Milky Way" (ไม่ได้บรรจุไว้ในอัลบั้มชุดก่อน) – 4:01
#"Looking in the Eyes of Love" (ไม่ได้บรรจุไว้ในอัลบั้มชุดก่อน) – 4:32
#"Haste to the Wedding" (เพลงบรรเลงแบบแสดงสด) – 5:00
#"So Young" (เวอร์ชันแสดงสด) – 7:34

## นักร้องและนักดนตรี
;เดอะ คอรร์ส 
* แอนเดรีย คอรร์ - ร้องนำ, tin whistle
* แคโรไลน์ คอรร์ - กลอง, bodhrán, ร้องประสาน
* ชารอน คอรร์ - ไวโอลิน, ร้องประสาน
* จิม คอรร์ - กีตาร์, คีย์บอร์ด, ร้องประสาน

;นักดนตรีร่วมบันทึกเสียง 
* แอนโธนี เดรนแนน - กีตาร์, กีตาร์ลีด
* คีธ ดัฟฟี - เบส

;นักดนตรีรับเชิญ 
* โรแนน ดูนีย์ - ทรัมเป็ต
* พอล ดัฟฟี - แซกโซโฟน
* มิตเชลล์ ฟรูม - คีย์บอร์ด
* บิลลี่ ฟาร์เรล - คีย์บอร์ด
* เฟียครา เทรนช์ - ควบคุมเครื่องสาย

## อ้างอิง

หมวดหมู่:อัลบั้มเพลงของเดอะ คอรร์ส
หมวดหมู่:อัลบั้มเพลงในปี พ.ศ. 2543
รายชื่อผลงานการแสดงของมิตร ชัยบัญชา

[thumb|180px|มิตร ชัยบัญชาในบท '''อินทรีแดง''' เรื่อง ''[จ้าวนักเลง*]]
*'รายชื่อผลงานการแสดงของมิตร ชัยบัญชา''' เป็นรายชื่อผลงานแสดงของมิตร ชัยบัญชา โดยมีผลงานการแสดงภาพยนตร์ไว้กว่า 266 เรื่อง (เฉพาะที่นับได้จากการออกฉายในโรงภาพยนตร์) ส่วนใหญ่เป็นหนัง 16 มม. พากย์สด ๆ ส่วนที่สร้างเป็นหนัง 35 มม.เสียงในฟิล์มเพียง 16 เรื่องเท่านั้น โดยมิตร ชัยบัญชา แสดงคู่กับนางเอกมากกว่า 29 คน ในจำนวนนี้เพชรา เชาวราษฎร์ เป็นนางเอกที่แสดงคู่กันมากที่สุดถึง 172 เรื่อง 

หนังที่สร้างชื่อเสียงเช่นเรื่อง นกน้อย (2507) สิงห์ล่าสิงห์ (2507) เงิน เงิน เงิน (2508) เพชรตัดเพชร (2509) แสนรัก (2510) มนต์รักลูกทุ่ง (2513) ฯลฯ 

## ผลงานการแสดงของ มิตร ชัยบัญชา
* รายชื่อหนังมิตร ชัยบัญชา ทั้งหมด มีดังนี้

### พ.ศ. 2501

### พ.ศ. 2502

### พ.ศ. 2503

### พ.ศ. 2504

### พ.ศ. 2505

### พ.ศ. 2506

### พ.ศ. 2507

### พ.ศ. 2508

### พ.ศ. 2509

### พ.ศ. 2510

### พ.ศ. 2511

### พ.ศ.  2512

### พ.ศ. 2513

### พ.ศ. 2514

### พ.ศ. 2517

## รายชื่อนางเอกที่มิตรได้ร่วมแสดง

## หมายเหตุ


## อ้างอิง
* มิตร ชัยบัญชา ทางเว็บไซต์ ThaiFilmDb
* หนังสือหนังไทยปีที่ 3 ฉบับที่ 9 ม.ค.-มี.ค. 2544
* หนังสือแฟนหนังไทยเล่มที่ 7 ครบรอบการตายของมิตรฯ 33 ปี
* บันทึกชีวิตรักมิตร ชัยบัญชา ของ กิ่งดาว ดารณี
* หนังสือภาพยนตรานุกรมแห่งชาติ ฉบับที่ 2 พ.ศ. 2500-2509
* หนังสือภาพยนตรานุกรมแห่งชาติ ฉบับที่ 3 พ.ศ. 2510-2514

หมวดหมู่:มิตร ชัยบัญชา
หมวดหมู่:ผลงานของศิลปินไทย
หมวดหมู่:ผลงานของศิลปินไทยทางภาพยนตร์และโทรทัศน์
การ์โลส เอสลิม

thumb|right|การ์โลส เอสลิม เอลู
**การ์โลส เอสลิม เอลู อากลามัซ** (, 28 มกราคม พ.ศ. 2483 — ) เป็นเจ้าของธุรกิจสื่อสารในเม็กซิโก และเป็นมหาเศรษฐีอันดับ 1 ของโลกใน พ.ศ. 2550 แทนที่บิลล์ เกตส์ แต่ในปีต่อมาเขาก็ได้เสียตำแหน่งที่หนึ่งไป และ พ.ศ. 2555 เอสลิมได้ครองตำแหน่งมหาเศรษฐีอันดับที่ 1 ของโลก

## อ้างอิง

## แหล่งข้อมูลอื่น

* 
* Profile at Forbes

หมวดหมู่:ชาวเม็กซิโกเชื้อสายเลบานอน
หมวดหมู่:วิศวกรชาวเม็กซิโก
หมวดหมู่:นักธุรกิจชาวเม็กซิโก
หมวดหมู่:บุคคลจากเม็กซิโกซิตี
หมวดหมู่:มหาเศรษฐีชาวเม็กซิโก
ภาษาสลาวอนิกคริสตจักรเก่า

**ภาษาสลาวอนิกคริสตจักรเก่า** () เป็นภาษาทางศาสนา พัฒนาขึ้นจากภาษาของนักบุญซีริลและนักบุญเมโทเดียส ซึ่งเป็นมิชชันนารีจากไบแซนไทน์ เมื่อราว พ.ศ. 1400 เพื่อใช้แปลคัมภีร์ไบเบิลและงานทางศาสนา โดยนักบุญทั้งสองใช้สำเนียงสลาวอนิกในบริเวณเทสซาโลนิกา และประดิษฐ์อักษรกลาโกลิติกขึ้นเขียนภาษานี้ 

ในช่วง พ.ศ. 1500 นักบุญคลิเมนต์แห่งโอห์ริด มิชชันนารีชาวบัลแกเรียประดิษฐ์อักษรซีริลลิกและตั้งชื่อตามชื่อของนักบุญซีริล และนำมาใช้เขียนภาษาสลาวอนิกเก่าและภาษาอื่น ๆ ในเวลาต่อมา ภาษาสลาวอนิกคริสตจักรเก่าใช้ในบทสวดของโบสถ์นิกายรัสเซียนออร์โธดอกซ์เมื่อราว พ.ศ. 1400 – 1700 ต่อมาถูกแทนที่ด้วยภาษาสลาวอนิกคริสตจักรที่เริ่มใช้เมื่อราว พ.ศ. 1700 และยังคงใช้ในโบสถ์ของนิกายดังกล่าว

## อ้างอิง
* ภาษาสลาวอนิกคริสตจักรเก่า

หมวดหมู่:ภาษาโบราณในทวีปยุโรป
หมวดหมู่:กลุ่มภาษาสลาฟ
ภาษามูเซอดำ

**ภาษามูเซอดำ**อยู่ในตระกูลทิเบต-พม่า มีเสียงพยัญชนะต้นมากความสั้นยาวของเสียงสระไม่มีนัยสำคัญทางภาษาศาสตร์ เสียงสระส่วนใหญ่เป็นสระเดี่ยว มีเสียงสระประสมเพียงเสียง /ไอ/ และ /อาย/ เท่านั้น เสียงวรรณยุกต์มี 7 เสียง คำเป็นมี 5 เสียง คำตายมี 2 เสียง ดังนี้
* เสียงสูง-ตก คล้ายเสียงโท
* เสียงต่ำ-ตก คล้ายเสียงเอก
* เสียงสูง-ระดับ คล้ายเสียงตรี
* เสียงต่ำ-ระดับ คล้ายเสียงเอก
* เสียงกลาง-ระดับ คล้ายเสียงสามัญ
* เสียงสูง-ขึ้น และมีการกักของเส้นเสียงในตอนท้าย คล้ายเสียงตรีในคำตาย สระเสียงสั้น
* เสียงต่ำ-ตก และมีการกักของเส้นเสียงในตอนท้าย คล้ายเสียงเอกในคำตาย สระเสียงสั้น
## อ้างอิง
* ศัพทานุกรมไทย-คำเมือง-ม้งขาว-กะเหรี่ยงสะกอ-มูเซอดำ สำหรับแพทย์ ทันตแพทย์และสัตวแพทย์เพื่อการพัฒนาคุณภาพชีวิตของชาวชนบท. กทม. สำนักพิมพ์จุฬาลงกรณ์มหาวิทยาลัย. 2530
มูเซอดำ
ท่าอากาศยานนานาชาติแทมปา

**ท่าอากาศยานนานาชาติแทมปา** (Tampa International Airport) ตั้งอยู่ที่ ฮิลส์โบโรเคาน์ตี ในรัฐฟลอริดา สหรัฐอเมริกา ห่างจาตัวเมืองแทมปาไปทางตะวันตกประมาณ 10 กิโลเมตร (6 ไมล์) เดิมคือท่าอากาศยานดรูว์ฟิลด์

## อาคารผู้โดยสาร และสายการบิน
### อาคารเทียบเครื่องบิน เอ
* คอนติเนนตัล แอร์ไลน์
** คอนติเนนตัลคอนเนคชั่น ให้บริการโดย กัลฟ์สตรีมอินเตอร์เนชั่นเนลอแอร์ไลน์
** คอนติเนนตัลคอนเนคชั่น ให้บริการโดย เคปแอร์
* เจ็ตบลูแอร์เวย์
* นอร์ธเวสต์แอร์ไลน์
* ฟรอนเทียร์แอร์ไลน์
* แอร์ทรานแอร์เวย์

### อาคารเทียบเครื่องบิน ซี
* เซาเวสต์แอร์ไลน์
* มิดเวสต์แอร์ไลน์
* สปิริตแอร์ไลน์

### อาคารเทียบเครื่องบิน อี
* เดลต้า แอร์ไลน์
** เดลต้าคอนเนคชั่น ให้บริการโดย โชโตกัวแอร์ไลน์
** เดลต้าคอนเนคนั่น ให้บริการโดย ฟรีดอมแอร์ไลน์
* ยูไนเต็ดแอร์ไลน์
* แอร์แคนาดา

### อาคารเทียบเครื่องบิน เอฟ
* เคย์แมนแอร์เวย์
* บริติช แอร์เวย์
* ยูเอสแอร์เวย์
** ยูเอสแอร์เวย์ ให้บริการโดย อเมริกาเวสต์แอร์ไลน์
* เวสต์เจ็ต
* อเมริกันแอร์ไลน์

## อ้างอิง

## แหล่งข้อมูลอื่น
* เว็บไซต์ท่าอากาศยานนานาชาติแทมปา 

หมวดหมู่:สิ่งก่อสร้างในรัฐฟลอริดา
ภาษามลาบรี

**ภาษามลาบรี** หรือ **ภาษาเผ่าตองเหลือง** เป็นภาษาของกลุ่มชาติพันธุ์มลาบรี ซึ่งอาศัยอยู่ในประเทศไทยและประเทศลาว ภาษามลาบรีเป็นภาษาหนึ่งจัดอยู่ในตระกูลภาษาออสโตร-เอเชียติก ภาษากลุ่มมอญ-เขมร สาขามอญ-เขมรเหนือ สาขาย่อยขมุ  โดยสามารถแบ่งได้เป็น 3 สาขาด้วยกัน คือสาขาที่พูดกันในประเทศลาวสาขาหนึ่ง ส่วนอีกสองสาขาพูดกันในประเทศไทย

มีผู้พูดทั้งสิ้นราว 324 คน พบในประเทศไทย 300 คน (พ.ศ. 2525) ตามแนวชายแดนลาวของจังหวัดพะเยา น่าน อุตรดิตถ์ พิษณุโลก เลย หรืออาจจะมีในจังหวัดอื่น ๆ พูดภาษาลาวได้ด้วย นอกจากนั้นยังเข้าใจภาษาม้งและภาษาไทยถิ่นเหนือ อัตราการรู้หนังสือต่ำ พบในประเทศลาว 24 คน (พ.ศ. 2528) ในแขวงไชยบุรีตามแนวชายแดนไทย

## อ้างอิง

* สุริยา รัตนกุล. นานาภาษาในเอเชียอาคเนย์ ภาคที่ 1: ภาษาตระกูลออสโตรเอเชียติกและภาษาตระกูลจีน-ธิเบต. กทม. ภาษาและวัฒนธรรมเพื่อการพัฒนาชนบท มหาวิทยาลัยมหิดล. 2531
* Gordon, Raymond G., Jr. (ed.), 2005. Ethnologue: Languages of the World, Fifteenth edition. Dallas, Tex.: SIL International. Online version: http://www.ethnologue.com/.

มลาบรี
มลาบรี
ภาษาละเม็ต

**ภาษาละเม็ต** () หรือภาษาขะเม็ต เป็นภาษาที่มีผู้พูดในลาวและไทย มีผู้พูดราว 16,864 คน พบในลาว 16,740 คน (พ.ศ. 2538) ในลาวตะวันตกเฉียงเหนือ หลวงน้ำทา บ่อแก้ว บางส่วนอพยพเข้ามาอยู่ประเทศไทยเมื่อหลังสงครามโลกครั้งที่ 2 พบในไทย 100 คน ที่จังหวัดลำปางและเชียงราย เป็นภาษาตระกูลออสโตรเอเชียติก กลุ่มมอญ-เขมร สาขาปะหล่อง ชื่อภาษาละเม็ตใช้ในประเทศลาว ในไทยใช้ชื่อภาษาขะเม็ต ผู้พูดภาษาละเม็ตเรียกภาษาของตนเองว่า [χəmɛːt] หรือแบบที่พบน้อยกว่าว่า [kʰəmɛːt]

## ที่ตั้ง
เดิมเคยมีผู้พูดภาษาละเม็ตลำปางในหมู่บ้าน Takluh ทางตอนเหนือของหลวงน้ำทาในประเทศลาว

วิธภาษาที่ใกล้ชิดกับภาษานี้คือ **Lua**' ที่มีผู้พูดใน Ban Pang Chok (Ban Lua) อำเภอเวียงป่าเป้า จังหวัดเชียงราย ประเทศไทย

## อ้างอิง

* สุริยา รัตนกุล. นานาภาษาในเอเชียอาคเนย์ ภาคที่ 1: ภาษาตระกูลออสโตรเอเชียติกและภาษาตระกูลจีน-ธิเบต. กทม. ภาษาและวัฒนธรรมเพื่อการพัฒนาชนบท มหาวิทยาลัยมหิดล. 2531
*Narumol, Charoenma. 1980. *The sound systems of Lampang Lamet and Wiang Papao Lua*. MA thesis, Mahidol University.
*Narumol, Charoenma. 1982. *The phonologies of a Lampang Lamet and Wiang Papao Lua*. The Mon-Khmer Studies Journal 11. 35-45.
* Gordon, Raymond G., Jr. (ed.) , 2005. Ethnologue: Languages of the World, Fifteenth edition. Dallas, Tex.: SIL International. Online version: http://www.ethnologue.com/.

## แหล่งข้อมูลอื่น
* http://projekt.ht.lu.se/rwaai RWAAI (Repository and Workspace for Austroasiatic Intangible Heritage)
*  Lamet in RWAAI Digital Archive

หมวดหมู่:ภาษาในประเทศไทย
หมวดหมู่:ภาษาในประเทศลาว
วิ่งควาย

**ประเพณีวิ่งควาย** เป็นงานประเพณีประจำจังหวัดชลบุรี เป็นหนึ่งในประเพณีอันเป็นเอกลักษณ์ของจังหวัดชลบุรีที่มีการจัดมากว่า 100 ปีแล้ว เป็นประเพณีที่จัดขึ้นเป็นประจำทุกปี ในวันขึ้น 14 ค่ำ เดือน 11 หรือก่อนออกพรรษา 1 วัน เพื่อเป็นการทำขวัญควายและให้ควายได้พักผ่อนหลังจากการทำนามายาวนาน นอกจากนี้ประเพณีวิ่งควายยังเป็นการแสดงความกตัญญูรู้คุณต่อควายที่เป็นสัตว์มีบุญคุณต่อชาวนาและคนไทยอีกทั้งยังเพื่อให้ชาวบ้านได้มีโอกาสพักผ่อนมาพบปะสังสรรค์กันในงานวิ่งควาย

นอกจากนี้ก็จะมีการนำผลผลิตบรรทุกเกวียนมาขายให้ชาวบ้านร้านตลาดไปพร้อมๆ กัน ต่างคนก็จูงควายเข้าเที่ยวตลาดจนกลายมาเป็นการแข่งขันวิ่งควายกันขึ้น และจากการที่ชาวไร่ชาวนาต่างก็พากันตกแต่งประดับประดาควายของตนอย่างสวยงามนี่เอง  ทำให้เกิดการประกวดประชันความสวยงามของควายกันขึ้น พร้อมๆ ไปกับการแข่งขันวิ่งควาย

## แหล่งข้อมูลอื่น
* ประเพณีวิ่งควาย สำนักงานวัฒนธรรมจังหวัดชลบุรี 

หมวดหมู่:ประเพณีไทย
หมวดหมู่:เทศกาลหรือพิธีกรรมเกี่ยวกับสัตว์
หมวดหมู่:วัฒนธรรมของจังหวัดชลบุรี
หมวดหมู่:ควาย
หมวดหมู่:เหตุการณ์ในเดือนตุลาคม
หมวดหมู่:วันสำคัญในเดือนตุลาคม
อักษรเวเนติก

**อักษรเวเนติก**เป็นอักษรของชาวเวเนติกที่อาศัยอยู่ทางชายฝั่งตอนเหนือของทะเลเอเดรียนในยุคโลหะ ราว 457 ปีก่อนพุทธศักราช จนถึงยุคจักรวรรดิโรมัน ภาษาละตินเรียกว่า “เวเนติ” ส่วนภาษากรีกเรียก “อีนิตอย” พบจารึกของชนกลุ่มนี้มากกว่า 200 ชิ้น อักษรนี้ใกล้เคียงกับอักษรอีทรัสคัน คาดว่าน่าจะมาจากอักษรกรีกและเป็นต้นแบบของอักษรฟูทาร์ก อักษรบางตัวมีหลายรูปแบบเพราะมาจากบริเวณที่ต่างกัน เสียง /f/ ใช้อักษรคู่ hvหรือ  vh ซึ่งพบในอักษรอีทรัสคันและอักษรละตินรุ่นแรกๆด้วย เขียนจากขวาไปซ้ายแต่ก็เขียนจากซ้ายไปขวาได้เช่นเดียวกันโดยอักษรที่ใช้ในแต่ละทิศทางจะเป็นรูปในกระจกเงาซึ่งกันและกัน ในบางกรณี พบการเขียนในแนวสลับ ชาวเวเนติกถูกรวมเข้ากับจักรวรรดิโรมันและเลิกใช้อักษรเวเนติไปเมื่อราว พ.ศ. 443
## ใช้เขียน
* ภาษาเวเนติกซึ่งคาดว่าเป็นภาษาตระกูลอินโด-ยุโรเปียนแต่การจัดบ่งสาขายังไม่ลงตัว มีทั้งท่จัดให้อยู่กลุ่มอิตาลิก เจอร์มานิก อิลลีเรียน สลาวิก หรือจัดให้อยู่ในกลุ่มเฉพาะออกมา ปัญหานี้เกิดจากการรวบรวมจารึกขนาดสั้นเพื่อเปรียบเทียบรูปประโยคและคำศัพท์กับภาษาอื่นเป็นไปได้ยาก (อย่าสับสนกับภาษาเวเนติที่เป็นภาษากลุ่มสลาฟใช้ในที่ราบลุ่มแม่น้ำดานูบตอนเหนือระหว่างโปแลนด์กับยูเครน)
## อ้างอิง
* อักษรเวเนติก

วเเนติก
ภาษาซิซิลี

**ภาษาซิซิลี** (; ) เป็นภาษากลุ่มโรมานซ์ภาษาหนึ่งที่ใช้พูดกันในเกาะซิซิลีและบรรดาเกาะบริวาร นอกจากนี้ยังมีรูปแปรคือ *ภาษาถิ่นคาลาเบรีย-ซิซิลี* เนื่องจากยังใช้พูดในภาคใต้ของแคว้นคาลาเบรียซึ่งเรียกรูปแปรนี้ว่า *ภาษาถิ่นคาลาเบรียใต้* โดยเฉพาะในเขตมหานครเรจโจคาลาเบรีย ภาษาถิ่นในบริเวณนี้ถูกจัดว่าเป็นส่วนหนึ่งของแนวต่อเนื่องภาษาถิ่นของภาษาซิซิลี นักภาษาศาสตร์บางคนจัดว่าภาษาถิ่นบางภาษาทางตอนกลางและตอนใต้ของแคว้นคาลาเบรีย ทางตอนใต้ของแคว้นปุลยา (ภาษาถิ่นซาเลนโต) และทางตอนใต้ของจังหวัดซาแลร์โนในแคว้นคัมปาเนีย (ภาษาถิ่นชีเลนโต) บนคาบสมุทรอิตาลีรวมกับภาษาถิ่นต่าง ๆ ของภาษาซิซิลีเป็นกลุ่มภาษาอิตาลีใต้สุด ()

*[[เอ็ทนอล็อก]]* อธิบายว่าภาษาซิซิลี "แตกต่างจากภาษาอิตาลีมาตรฐานมากพอที่จะถือว่าเป็นภาษาต่างหาก" ยูเนสโกได้รับรองว่าภาษานี้เป็นภาษาชนกลุ่มน้อยภาษาหนึ่ง และทางการแคว้นซิซิลีก็ถือว่าภาษานี้เป็นภาษาต่างหากเช่นกัน ภาษาซิซิลียังมีแบบแผนประเพณีทางวรรณกรรมที่เก่าแก่ที่สุดในบรรดาภาษาสมัยใหม่ในอิตาลีอีกด้วย

## อ้างอิง


ซิซิลี
ซิซิลี
ภาษาวอลลูน

**ภาษาวอลลูน** เป็นภาษาในกลุ่มภาษาโรมานซ์ พูดในแคว้นวอลลูน ประเทศเบลเยียม

หมวดหมู่:กลุ่มภาษาโรมานซ์
หมวดหมู่:ภาษาในประเทศเบลเยียม
หมวดหมู่:ภาษาในประเทศฝรั่งเศส
เคปทาวน์

**เคปทาวน์** (; , ; โคซา: *iKapa*) เป็นเมืองที่มีประชากรมากที่สุดอันดับสองของประเทศแอฟริกาใต้รองจากโจฮันเนสเบิร์ก และเป็นเมืองหลวงฝ่ายนิติบัญญัติของประเทศ

เมืองได้รับฉายาว่าเมืองแม่ (Mother City) และเป็นเมืองใหญ่สุดในจังหวัดเวสเทิร์นเคป และเป็นส่วนหนึ่งของเทศบาลมหานครที่ชื่อนครเคปทาวน์ รวมถึงเป็นที่ตั้งของรัฐสภาแอฟริกาใต้ ในฐานะเมืองหลวงฝ่ายนิติบัญญัติ สำหรับเมืองหลวงอีกสองแห่งของประเทศอยู่ในจังหวัดเคาเต็ง (พริทอเรีย เมืองหลวงฝ่ายบริหาร ที่ตั้งของสำนักประธานาธิบดี) และจังหวัดฟรีสเตต (บลูมฟอนเทน เมืองหลวงฝ่ายตุลาการ ที่ตั้งของศาลอุทธรณ์สูงสุด) เคปทาวน์เป็นที่รู้จักจากท่าเรือ สถานที่ตั้งทางธรรมชาติซึ่งตั้งอยู่ในภูมิภาคพันธุ์ดอกไม้เคป (Cape Floristic Region) และสถานที่สำคัญเช่นภูเขาโต๊ะและแหลมเคป ในจำนวนประชากรจังหวัดเวสเทิร์นเคปมีชาวเคปทาวน์ถึง 49% เคปทาวน์ได้รับตำแหน่งเมืองหลวงการออกแบบโลกประจำปี 2014 โดยสภาสมาคมการออกแบบอุตสาหกรรมนานาชาติ

ในปี 2014 เคปทาวน์ได้รับการยกย่องให้เป็นเมืองที่น่ามาเที่ยวที่สุดในโลกจาก *[[The New York Times|เดอะนิวยอร์กไทมส์]]* และ *[[The Daily Telegraph|เดอะเดลี่เทเลกราฟ]]* เคปทาวน์ยังเคยเป็นเจ้าภาพการจัดการแข่งขันรักบี้เวิลด์คัพปี 1995 และ ฟีฟ่าเวิลด์คัพ ปี 2010

## อ้างอิง


หมวดหมู่:เมืองในประเทศแอฟริกาใต้
หมวดหมู่:เมืองหลวงในทวีปแอฟริกา
บลูมฟอนเทน

**บลูมฟอนเทน** ( ; ) เป็นศูนย์กลางทางฝ่ายตุลาการของประเทศแอฟริกาใต้ เป็น 1 ใน 3 เมืองหลวงของประเทศ ส่วนอีกสองเมืองคือ พริทอเรีย ศูนย์กลางฝ่ายบริหาร และ เคปทาวน์ ศูนย์กลางของฝ่ายนิติบัญญัติ บลูมฟอนเทนมีประชากรทั้งในและนอกเขตรวมประมาณ 747,431 คน  ชื่อเมืองมาจากภาษาดัตช์ มีความหมายว่า "ดอกไม้บาน"

สนามกีฬาฟรีสเตตซึ่งตั้งอยู่ในเมืองนี้ เป็นหนึ่งในบรรดาสนามแข่งขันฟุตบอลโลกในปี 2010

## อ้างอิง

หมวดหมู่:เมืองในประเทศแอฟริกาใต้
หมวดหมู่:เมืองหลวงในทวีปแอฟริกา
วันจันทร์ทมิฬ

thumb|ภาพดัชนีหุ้นดาวน์โจนส์ตั้งแต่ 19 ก.ค. 2530 - 19 ม.ค. 2531
ในทางการเงิน **วันจันทร์ทมิฬ** () หมายถึง วันจันทร์ที่ 19 ตุลาคม พ.ศ. 2530 ซึ่งตลาดหลักทรัพย์ทั่วโลกตกลงอย่างมาก คิดเป็นมูลค่ามหาศาลในเวลาอันสั้นอย่างยิ่ง การตกลงของตลาดหลักทรัพย์เริ่มต้นในฮ่องกง แล้วค่อยลุกลามไปทางตะวันตกถึงทวีปยุโรป และส่งผลต่อสหรัฐอเมริกาหลังตลาดอื่นปรับตัวลดลงอย่างมากแล้ว ดัชนีอุตสาหกรรมดาวโจนส์ (DJIA) ปรับตัวลดลงถึง 507.99 จุด  ไปปิดที่ 1738.74 จุด คิดเป็นร้อยละ 22.61

จนถึงปลายเดือนตุลาคมปีนั้น ตลาดหลักทรัพย์ในฮ่องกงตกลงร้อยละ 45.5, ออสเตรเลียร้อยละ 41.8, สเปนร้อยละ 31, สหราชอาณาจักรร้อยละ 26.45, สหรัฐอเมริการ้อยละ 22.68 และแคนาดาร้อยละ 22.5 ตลาดหลักทรัพย์ของนิวซีแลนด์ได้รับผลกระทบมากเป็นพิเศษ โดยลดลงถึงร้อยละ 60 นับจากสถิติสูงสุดในปีเดียวกัน และใช้เวลาอีกหลายปีในการฟื้นตัว การลดลงในวันจันทร์ทมิฬนี้นับเป็นการลดลงมากที่สุดในวันเดียวเมื่อเทียบเป็นร้อยละของดาวโจนส์

หลังการลดลงของตลาดหลักทรัพย์ กลุ่มนักเศรษฐศาสตร์ผู้มีชื่อเสียง 33 คนจากหลายประเทศ เดินทางมาพบปะกันในกรุงวอชิงตัน ดี.ซี. ในเดือนธันวาคม ปีเดียวกัน และร่วมกับทำนายว่า "ในอีกไม่กี่ปีถัดไปอาจเป็นครั้งที่ประสบปัญหามากที่สุดนับแต่คริสต์ทศวรรษ 1930"  อย่างไรก็ดี DJIA ปรับตัวเพิ่มขึ้นในปี พ.ศ. 2530 โดยดัชนีเปิดในวันที่ 2 มกราคม พ.ศ. 2530 ที่ 1,897 จุด และเปิดในวันที่ 31 ธันวาคม ที่ 1,939 จุด DJIA ไม่แตะระดับปิดตัวในวันที่ 25 สิงหาคม พ.ศ. 2530 ที่ 2,722 จุด กระทั่งอีกเกือบสองปีถัดมา

ในออสเตรเลียและนิวซีแลนด์ วันจันทร์ทมิฬดังกล่าวยังเรียกว่าเป็น "วันอังคารทมิฬ" เนื่องจากความแตกต่างของเขตเวลา
นอกจากนี้แล้ววันจันทร์ทมิฬ หมายถึงเหตุการณ์ วันที่ 27 ตุลาคม พ.ศ. 2540 หรือ the october 27 mini crash ที่ตลาดหุ้นตกต่ำทั่วโลกอันเป็นผลมาจากวิกฤตการณ์ทางการเงินในเอเชีย พ.ศ. 2540

## อ้างอิง

หมวดหมู่:วิกฤตการณ์การเงิน
หมวดหมู่:ตลาดหลักทรัพย์
หมวดหมู่:พ.ศ. 2530
ท้าวจักรวรรดิ

[thumb|200px|ท้าวจักรวรรดิ ใน[วัดพระศรีรัตนศาสดาราม]]**ท้าวจักรวรรดิ** ยักษ์ตนหนึ่งในเรื่องรามเกียรติ์ เป็นกษัตริย์แห่งกรุงมลิวัน สหายของทศกัณฐ์ ได้ร่วมมือกับไพนาสุริยวงศ์ (โอรสทศกัณฐ์) เข้ากอบกู้กรุงลงกา โดยยกทัพไปทำศึกจับพิเภก ก่อนที่จะจัดพิธีมอบราชสมบัติกรุงลงกาคืนแก่ไพนาสุริยวงศ์ และให้นามใหม่ว่า **ท้าวทศพิน** ต่อมาพระพรตจึงได้ยกทัพมาปราบ และยืดเยื้อมาถึงเมืองมลิวัน เกิดการต่อสู้อย่างต่อเนื่องหลายครั้งหลายคราว และกำราบท้าวจักรวรรดิลงได้

ท้าวจักรวรรดิ เป็นหนึ่งในทวารบาลในพระบรมมหาราชวังคู่กับท้าวอัศกรรมมาลา
## ลักษณะ
กายสีขาว มี 4 พักตร์ 8 กร ใบหน้าแบ่งเป็น 2 ชั้น ชั้นแรกเป็นหน้าปกติ 1 หน้า ชั้นที่ 2 เป็นหน้าเล็ก 3 หน้า ปากแสยะตาโพลง แต่บางครั้ง ก็เห็นเป็นปากแสยะ ตาจระเข้ มีเขี้ยวโง้งแหลม สวมมงกุฎหางไก่

## ประวัติ
**ท้าวจักรวรรดิ** เป็นเจ้าเมืองมลิวัน มีพระมเหสีชื่อนาง วัชนีสูร กายสีนวล 1 หน้า 2 มือ มงกุฎนาง มีโอรสและธิดาด้วยกัน 4 องค์ คือ 
*สุริยาภพ กายสีแดงชาด 1 หน้า 2 มือ มงกุฎและสัณฐานเหมือนอินทรชิต  
*บรรลัยจักร กายสีม่วงอ่อน 1 หน้า 2 มือ มงกุฎหางไก่  
*นนยุพักตร์ กายสีเขียว 1 หน้า 2 มือ มงกุฎน้ำเต้ากลม 
*นางรัตนมาลี กายสีนวลจันทร์ 1 หน้า 2 มือ มงกุฎนาง  
เมื่อไพนาสุริยวงศ์โอรสทศกัณฐ์กับนางมณโฑ ไปขอความช่วยเหลือให้ชิงกรุงลงกาคืนจากพิเภก ท้าวจักรวรรดิจึงยกทัพไปตีกรุงลงกา จับท้าวทศคีรีวงศ์ (พิเภก) จำตรุ แล้วอภิเษกไพนาสุริยวงศ์เป็นท้าวทศพินครองกรุงลงกา เมื่อพระพรตยกทัพมาปราบกบฏที่กรุงลงกาแล้ว ก็ยกทัพไปทำสงครามกับท้าวจักรวรรดิถึงเมืองมลิวัน เมื่อโอรสทั้งสามถูกสังหารหมด ท้าวจักรวรรดิรบกับพระพรต ถูกศรพรหมาสตร์สังหาร ก่อนสิ้นชีวิตมองเห็นสังข์ คทา จักร ออกจากกายของพระพรต พระสัตรุด ท้าวจักรวรรดิทราบว่าเป็นส่วนหนึ่งของนารายณ์อวตารจึงทูลขออภัยโทษ

## ข้อมูลเพิ่มเติม
*สูจิบัตรการแสดงโขนเรื่องรามเกียรติ์ ตอน ศึกสุริยาภพ ของสำนักการสังคีต กรมศิลปากร จัดแสดงเมื่อเดือนตุลาคม ๒๕๔๗ 
*หัวโขน-สำนักงานคณะกรรมการวัฒนธรรมแห่งชาติ www.culture.go.th 
*สีที่ใช้กับหัวโขน  
*จารีตนาฏศิลป์ไทย โดย นาย ประเมษฐ์ บุณยะชัย นิตยสารศิลปากร  ปีที่ ๕๐ ฉบับที่ ๑  มกราคม-กุมภาพันธ์ ๒๕๕๐   หน้า ๕ - ๑๙ 
*โคลงรามเกียรติ์ รอบพระระเบียงวัดพระศรีรัตนศาสดาราม www.bloggang.com-praingpayear
*โคลงภาพจิตรกรรมฝาผนังเรื่องรามเกียรติ์ ตู้หนังสือ เรือนไทย 

## อ้างอิง
* สี ลักษณะหัวโขน และประวัติสังเขปของตัวละครในเรื่องรามเกียรติ์ นาย ประพันธ์ สุคนธชาติ รวบรวม

หมวดหมู่:ตัวละครในรามเกียรติ์
หมวดหมู่:ตัวละครที่เป็นยักษ์
หมวดหมู่:ตัวละครที่เป็นพระมหากษัตริย์
104

**104** (**หนึ่งร้อยสี่**) เป็นจำนวนธรรมชาติที่อยู่ถัดจาก 103 (หนึ่งร้อยสาม) และอยู่ก่อนหน้า 105 (หนึ่งร้อยห้า)

## ความหมาย
* 104 เป็นเลขอะตอมของ รัทเทอร์ฟอร์เดียม

## ในทางคณิตศาสตร์

หมวดหมู่:จำนวนเต็ม
103

**103** (**หนึ่งร้อยสาม** อังกฤษ: *one hundred [and] three* ) เป็นจำนวนธรรมชาติที่อยู่ถัดจาก 102 (หนึ่งร้อยสอง) และอยู่ก่อนหน้า 104 (หนึ่งร้อยสี่)

## ในทางคณิตศาสตร์
* เป็นจำนวนเฉพาะลำดับที่ 27 จำนวนเฉพาะตัวก่อนหน้าคิอ 101 
## ในทางวิทยาศาสตร์
* เป็นเลขอะตอมของธาตุ ลอว์เรนเซียม อยู่ในหมู่ แอกทิไนด์
## ความหมายอื่น
* ซอยที่ 103 ของถนนสุขุมวิท มีอีกชื่อว่า ซอยอุดมสุข

หมวดหมู่:จำนวนเต็ม
105

**105** (**หนึ่งร้อยห้า**) เป็นจำนวนธรรมชาติที่อยู่ถัดจาก 104 (หนึ่งร้อยสี่) และอยู่ก่อนหน้า 106 (หนึ่งร้อยหก)

## ความหมาย
* 105 เป็นเลขอะตอมของ ดุบเนียม
* ซอยที่ 105 ของถนนสุขุมวิท มีอีกชื่อว่า ซอยลาซาล

## ในทางคณิตศาสตร์

หมวดหมู่:จำนวนเต็ม
ภาษาลัตเวีย

**ภาษาลัตเวีย** (,  *ลัตวิเอชูวาลูออดา*) รู้จักกันใน **ภาษาเล็ตทิช** (Lettish) เป็นภาษาบอลต์ตะวันออกที่อยู่ในสาขาย่อยบอลต์ของสาขาบอลต์-สลาฟ ภายในตระกูลภาษาอินโด-ยูโรเปียน และมีผู้พูดในภูมิภาคบอลติก โดยเป็นภาษาของชาวลัตเวียและภาษาราชการในประเทศลัตเวีย เช่นเดียวกันกับหนึ่งในภาษาราชการของสหภาพยุโรป มีผู้พูดภาษาลัตเวียเป็นภาษาแม่ประมาณ 1.2 ล้านคนในประเทศลัตเวีย และ 100,000 คนที่ต่างประเทศ รวมทั้งหมดได้ 2 ล้านคน หรือร้อยละ 80 ของประชากรลัตเวียที่พูดภาษาลัตเวียในคริสต์ทศวรรษ 2000 ก่อนที่จำนวนประชากรทั้งหมดในประเทศเพิ่มขึ้นถึง 1.8 ล้านคนใน ค.ศ. 2022 ในจำนวนนั้น ประมาณ 1.16 ล้านคนหรือร้อยละ 62 ของประชากรลัตเวียใช้ภาษานี้เป็นภาษาหลักที่บ้าน แม้ว่าไม่รวมภูมิภาคลัตกาเลกับรีกาที่ประชากรมากกว่าร้อยละ 90 ใช้ภาษานี้เป็นภาษาแม่ในหมู่บ้านและเมือง

ภาษาลัตเวีย ในฐานะภาษาบอลต์ มีความใกล้ชิดกับภาษาลิทัวเนียเพื่อนบ้านมากที่สุด (เช่นเดียวกันกับภาษาปรัสเซียเก่า ภาษาบอลต์ที่สูญหายแล้ว) อย่างไรก็ตาม ภาษาลัตเวียมีการพัฒนาที่รวดเร็วยิ่งขึ้น นอกจากนี้ ยังมีความขัดแย้งบางส่วนว่า ภาษา Latgalian กับ Kursenieki ที่สามารถเข้าใจร่วมกันกับภาษาลัตเวีย ควรเป็นวิธภาษาหรือภาษาต่างหาก

## อักขรวิธี

ภาษาลัตเวียในอักษรละตินตอนแรกอิงตามอักขรวิธีเยอรมัน ในขณะที่ชุดตัวอักษรในภาษาย่อย Latgalian อิงจากอักขรวิธีโปแลนด์ จากนั้นในช่วงต้นคริสต์ศตวรรษที่ 20 จึงแทนที่ด้วยอักขรวิธีที่ตรงตามเสียงทางสัทวิทยามากกว่าเดิม

### อักขรวิธีมาตรฐาน
ปัจจุบัน อักขรวิธีมาตรฐานลัตเวียมีอักษรทั้งหมด 33 ตัว:

ชุดตัวอักษรลัตเวียมาตรฐานสมัยใหม่ใช้ชุดตัวอักษรละตินที่ไม่ดัดแปลง 22 ตัว (ยกเว้นอักษร ) แล้วเพิ่มอักษรดัดแปลงอีก 11 ตัว อักษรสระ , ,  และ  สามารถใช้สัญลักษณ์ macron เพื่อแสดงความยาวสระ โดยอักษรที่ไม่มีสัญลักษณ์นี้ถือเป็นสระเสียงสั้น แต่เวลาเรียงตัวอักษรจะไม่แยกกัน (เช่นในพจนานุกรม) อักษร ,  และ  ออกเสียงเป็น ,  และ  ตามลำดับ ในขณะที่อักษรเดียวกันที่มีสัญลักษณ์ caron  ออกเสียงเป็น ,  และ  ตามลำดับ อักษร  ที่เขียนพร้อมสัญลักษณ์จุลภาคข้างใต้อักษร (หรือข้างบนสำหรับอักษร *g* ตัวพิมพ์เล็ก) ซึ่งระบุรูปเสียงใช้เพดานแข็งของ  แทนเสียง , ,  และ  อักขรวิธีลัตเวียยังมีทวิอักษร 9 ตัว ประกอบด้วย  ส่วนวิธภาษาลัตเวียไม่มาตรฐานเพิ่มอักษรพิเศษลงในชุดอักษรมาตรฐานนี้

### เปรียบเทียบอักขรวิธี
ตัวอย่างจากคำอธิษฐานขององค์พระผู้เป็นเจ้าในภาษาลัตเวียเขียนในแบบต่าง ๆ:

## อ้างอิง

## อ่านเพิ่ม
* 
* 
* 

## แหล่งข้อมูลอื่น

ลัตเวีย
ลัตเวีย
เลขฐานหนึ่ง

thumb|left|การเขียนเลขแปดในรูปแบบต่าง ๆ
**เลขฐานหนึ่ง** (, เป็นระบบเลขไม่มาตรฐาน) เป็นระบบเลขที่ง่ายที่สุด การเขียนจำนวนต่าง ๆ ในเลขฐานหนึ่งคือการขีดเครื่องหมาย | เป็นจำนวนครั้งเท่ากับเลขจำนวนนั้น การเขียนเลขฐานหนึ่งมีรูปแบบต่าง ๆ หลายรูปแบบ เช่น การเว้นวรรคหรือขีดคั่นเมื่อมีเส้นครบ 5 เส้น และ มีอีกหลายตัวอย่างที่ใช้ระบบนี้ในการเขียน เช่น การเขียนเลข หนึ่ง (**一**) สอง (**二**) และ สาม (**三**) ในภาษาจีน เป็นต้น

หนึ่ง
หมวดหมู่:คณิตศาสตร์มูลฐาน
หมวดหมู่:หนึ่ง
หมวดหมู่:ระบบเลข
เลขฐานยี่สิบ

**เลขฐานยี่สิบ** (อังกฤษ: Vigesimal) เป็นระบบเลขที่ใช้เลข 20 เป็นฐาน นอกจากตัวเลขปกติ 10 ตัวแล้ว อาจเขียนเลข 10-19 แทนด้วยตัวอักษร A-J ตัวอย่างระบบเลขที่ใช้เลขฐานยี่สิบ คือ เลขมายา

ยี่สิบ
ภาษาเบรอตาญ

**ภาษาเบรอตาญ** (, ; , ) เป็นภาษาบริตันตะวันตกเฉียงใต้ภาษาหนึ่งในกลุ่มภาษาเคลต์ที่มีผู้พูดในแคว้นเบรอตาญ ประเทศฝรั่งเศส ถือเป็นภาษาเคลต์เพียงภาษาเดียวที่มีผู้ใช้งานอย่างแพร่หลายในยุโรปภาคพื้นทวีป แม้ว่าภาษานี้จะเป็นส่วนหนึ่งของสาขาเคลต์หมู่เกาะแทนที่จะเป็นสาขาเคลต์ภาคพื้นทวีปก็ตาม

ภาษาเบรอตาญนำเข้าจากบริเตนใหญ่มายังอาร์โมริกา (ชื่อโบราณของแคว้นชายฝั่งที่รวมคาบสมุทรเบรอตาญ) พร้อมกับการย้ายถิ่นเข้ามาของชาวบริตันในสมัยกลางตอนต้น ทำให้ภาษานี้จัดอยู่ในสาขาเคลต์หมู่เกาะ ภาษาเบรอตาญมีความใกล้ชิดกับภาษาคอร์นวอลล์ (ซึ่งเป็นภาษาบริตันตะวันตกเฉียงใต้อีกภาษา) มากที่สุด

ในแผนที่ชุดภาษาใกล้สูญของโลกของยูเนสโกจัดให้ภาษาเบรอตาญอยู่ในกลุ่ม "ใกล้สูญขั้นรุนแรง" เนื่องจากมีผู้พูดลดลงจากจำนวนมากกว่า 1 ล้านคนเมื่อประมาณ ค.ศ. 1950 เหลือประมาณ 200,000 คนในทศวรรษแรกของคริสต์ศตวรรษที่ 21 อย่างไรก็ตาม จำนวนเด็กที่เข้าเรียนชั้นเรียนสองภาษาเพิ่มขึ้นถึงร้อยละ 33 ระหว่าง ค.ศ. 2006 ถึง 2012 โดยเพิ่มขึ้น 14,709 คน

__TOC__

## ตัวอย่าง

**[[ปฏิญญาสากลว่าด้วยสิทธิมนุษยชน]]ข้อที่ 1**

### คำอธิษฐานขององค์พระผู้เป็นเจ้า

: *Hon Tad,*
: *cʼhwi hag a zo en Neñv,*
: *ra vo santelaet hocʼh anv.*
: *Ra zeuio ho Rouantelezh.*
: *Ra vo graet ho youl war an douar evel en neñv.*
: *Roit dimp hiziv bara hor bevañs.*
: *Distaolit dimp hon dleoù*
: *evel m'hor bo ivez distaolet d'hon dleourion.*
: *Ha n'hon lezit ket da vont gant an temptadur,*
: *met hon dieubit eus an Droug.*

## อ้างอิง

## แหล่งข้อมูลอื่น

* เว็บไซต์ทางการสำนักงานภาษาเบรอตาญของรัฐ 

หมวดหมู่:กลุ่มภาษาเคลต์
หมวดหมู่:ภาษาในประเทศฝรั่งเศส
เบรอตาญ
ปลาอะโรวานาแอฟริกา

**ปลาอะโรวานาแอฟริกา** หรือ **ปลาตะพัดแอฟริกา** (; ) เป็นปลาน้ำจืดในในวงศ์ปลาอะราไพม่า  (Arapaimidae) ซึ่งมีเพียงชนิดเดียวในสกุล *Heterotis* นี้ )

ปลาอะโรวานาแอฟริกา มีลักษณะส่วนหัวค่อนข้างกลมหนาและสั้น ตาโต ปากเล็ก ริมฝีปากหนา ไม่มีหนวด ลำตัวกลมและแบนข้างที่หาง สีลำตัวสีน้ำตาลอมเขียวและดำ โดยสีสันนี้สามารถแปรเปลี่ยนไปตามสภาพแวดล้อม บริเวณส่วนท้องซีดจาง ครีบและหางค่อนข้างเล็กและสีเดียวกับลำตัว เกล็ดมีขนาดเล็ก เกล็ดตามเส้นข้างลำตัวมี 32–38 เกล็ด โดยเส้นข้างลำตัวเริ่มจากจุดเหนือแผ่นปิดเหงือกไปจรดที่จุดกึ่งกลางของโคนหาง ขนาดโตเต็มที่ได้ถึง 1 เมตร

อีกทั้งยังกินอาหารได้ทั้งพืชและสัตว์ และยังสามารถกินแพลงก์ตอนเป็นอาหารได้อีกด้วย โดยการผ่านการกรองที่ช่องเหงือก โดยจะหากินทุกระดับน้ำ อีกทั้งยังสามารถฮุบอากาศหายใจโดยตรงได้ด้วย แพร่พันธุ์ด้วยการสานรัง โดยพ่อแม่ปลาจะคาบไม้น้ำประเภทกกมาวางซ้อนสานกันเป็นวงกลมคล้ายตะกร้าลอยอยู่ผิวน้ำ เส้นผ่าศูนย์กลางประมาณ 4 ฟุต ไข่ใช้เวลาฟักเป็นตัว 2 วัน ไข่มีเส้นผ่าศูนย์กลางประมาณ 2.5 มิลลิเมตร 
thumb|left|ตัวอย่างปลา
แพร่กระจายอยู่บริเวณแม่น้ำไนล์ในแอฟริกาตะวันออก, แอฟริกาเหนือและแอฟริกาตะวันตก แถบประเทศอียิปต์, เซเนกัล, ซาอีร์ เป็นต้น เป็นปลาที่ชาวพื้นเมืองใช้เป็นอาหาร และนิยมเลี้ยงเป็นปลาสวยงาม แม้จะไม่มีสีสันสวยงามเลยก็ตาม ซึ่งในสถานที่เลี้ยง ปลาอะโรวานาแอฟริกาไม่มีนิสัยก้าวร้าวเหมือนปลาชนิดอื่น ๆ ในวงศ์เดียวกัน

## อ้างอิง

## แหล่งข้อมูลอื่น
* รูปและข้อมูลปลาตะพัดแอฟริกา

หมวดหมู่:ปลาตู้
หมวดหมู่:ปลาแอฟริกา
หมวดหมู่:วงศ์ปลาอะราไพม่า
หมวดหมู่:ปลาชนิดเดียว
เคอิจิ ซิกซาวา

**เคอิจิ ซิกซาวา** () เป็นนามปากกาของ **เคอิจิ ชิงูซาวะ** () เกิดในจังหวัดคานางาวะ ประเทศญี่ปุ่น ในปี 2515 เป็นนักเขียนแนวไลท์โนเวล ของ สำนักพิมพ์ MEDIA WORKS (ปัจจุบันเปลี่ยนชื่อเป็น ASCII MEDIA WORKS)  ผลงานเรื่องแรกคือ คิโนะ โนะ ทาบิ ซึ่งติดอันดับ 6 ของ  Dengeki Shōsetsu Taishō (電撃小説大賞) ในปี 2543 และได้ลงต่อเนื่องในนิตยสาร Dengeki hp 

เชื่อว่านามปากกาของเขานำมาจากชื่อของ ปืนซิกซาวเออร์ (:en:SIGARMS) และเควันเอ คาร์ไบน์ (:en:Daewoo K1)

## ผลงาน

* คิโนะ โนะ ทาบิ (キノの旅)
** กักคุเอ็น คิโนะ (学園キノ)
* อลิสัน (アリソン)
* ลิเลีย กับ เทรซ (リリアとトレイズ)
* เม็ก กับ เซลอน (メグとセロン)
* โบคุซัทสึ เท็นชิ โดคุโระจัง เดสุ () (ในฐานะผู้ร่วมเขียน)

หมวดหมู่:นักเขียนชาวญี่ปุ่น
หมวดหมู่:นักเขียนไลต์โนเวล
หมวดหมู่:บุคคลจากจังหวัดคานางาวะ
Admission

**admission** หรือ **แอดมิสชัน** อาจหมายถึง

* ความหมายทั่วไป
** การรับเข้าเป็นสมาชิก เช่น การรับบุคคลเข้าศึกษาในสถาบันอุดมศึกษาในประเทศไทย
** การอนุญาต
** การยินยอม
** การยอมรับ
** การรับฟัง
** การประเมิน
* กฎหมาย
** การประทับฟ้อง
** การรับฟังเป็นพยานหลักฐาน